JohanHeinsen/ENO huggingface dataset:
Den Vest-Sjællandske Avis, 1824-07-02
Oppebørselen i Regen af efternævnte Kongetiender det Kongelige Communitet tilhørende, hvorom med Yderne ei er kunnet truffen passende Forening, bliver i Følge høie Vedkommendes Resolution, opbuden til Bortforpagtning ved offentlig Auction, nemlig: Af Kiøbenhavns Amt. a) Selsøe Sogns disponible Deel, af Hartkorn 231 Tdr. 5 Skpr. 1 Fdkr., Tirsdagen den 13de Juli, om Formiddagen Kl. 11, i Skibbye, Kroe. Af Holbeks Amt. b) Kr. Eskildstrup Sogn, af Hartkorn 232 Tdr. 6 Skpr. 2 Fdkr. 1 Alb., Onsdagen den 7de Juli, om Formiddagen Kl. 11, i Meerløse, Kroe. Af Sorøe Amt. c) Wettersløv Sogns disponible Deel, af Hartkorn 125 Td. 2 Skpr. 3 Fdkr. 2 1/2 Alb., Onsdagen. den 14 Julii om Eftermiddagen Kl. 2, paa Ringsted Herreds Tingstue. d) Thestrup Sogn, Skuderløse Bye, Hartkorn 138 Tdr. 1 Skp. 1 Fdkr. 1 1/5 Alb., Mandagen d. 12te Juli, om Formiddagen Kl. 11, paa Tinghuset i Braabye. c) Kr. Flinterup Sogns disponible Deel, af Hartkorn 126 Tdr. 3 Skpr. 3 Fdkr. 1 Alb., Torsdagen den 8de Juli, om Eftermiddagen Kl. 2, paa Sorøe Birks Tingstue. Af Præstøe Amt. f) Bavelse Sogn, af Hartkorn 64 Tdr. 1 Skp. 1 Alb., Mandagen den 12te Juli, om Eftermiddagen Kl. 2, i Herlusmagle Kroe. g) Wrangstrup Sogn, af Hartkorn 85 Tdr. 4 Skpr., samme Dag og Sted om Eftermiddagen Klokken 3. b) Vester Egede Sogn, af Hartkorn circa 100 Tdr., Mandagen den 12te Juli, om Middagen Kl. 12, paa Tinghuset i Braabye. i) Carise Sogn, af Hartkorn circa 348 Tdr., Torsdagen den 15de Julii om Eftermiddagen Kl. 2, i Haarløv Kroe. k) Warpeløv Sogn, af Hartkorn circa 164 Tdr., samme Dag og Sted om Eftermiddagen Kl. 4.1) Faxøe Sogns disponible Deel af Hartkorn circa 750 Tdr., Fredagen den 16de Juli, om Formiddagen Kl. 10, i Faxøe Kroe. Hvilket herved bekiendtgiøres. Naar Auction over forskiellige Deele af Spjellerup, Baarsøe, Faringløse og Qværkebye Sognes Tiende bliver at afholde, skal nærmere vorde bekiendtgjort. Ringsted den 25de Juni 1824. T. L. Gruner.
Den Vest-Sjællandske Avis, 1824-07-02
Jfølge passeret Udlæg og vedkommende Udlægshavers Reqvisition vorder den, Poul Olsen tilhørende Selveiendomsgaard, paa Heininge Byes Mark, i Antvorskovs Birk, Sorøe Amt, ved 3de offentlige Auctioner, som afholdes den 24de Juli, 7de og 21de August førstkommende, hver Dags Formiddag Kl. 10, opbuden til Bortsælgelse og agtes ved den sidste Auction absolut bortsolgt. Gaarden har et Tillæg af 9 Tdr. 1 Skp. 3 Fdk. 13 1/2 Alb. Hartkorn, gode Jorder, og dens Bygninger ere for faa Aar siden af nye opførte. De 2de første Auctioner afholdes paa Slagelse Raadstue og den 3die Auction i Gaarden selv paa Heininge Mark. Conditionerne til Salget ere fra 8 Dage forinden første Auction til Eftersyn paa Undertegnedes Contoir her i Byen. Denne Bekiendtgiørelse tiener tillige vedkommende Panthavere til Underretning i Overeensstemmelse med Placaten af 22de April 1817. Slagelse den 25de Juni 1824. Birch.
Den Vest-Sjællandske Avis, 1824-07-02
Da intet antageligt Bud ved de foregaaende Auctioner er gjort paa Møller Winthers faste Eiendomme, sættes disse til en 4de og sidste Auction for absolut at bortsælges Onsdagen den 21de Juli 1824, Formiddag Kl. 11, i den tæt uden for Corsøer Kiøbstæd beliggende Møller gaard. Eiendommene som sælges enten samlede eller separate bestaae af: a) Møllegaarden med deriværende muur- og nagelfaste Ting, en god og smuk Hauge med tilliggende Rettigheder og Herligheder. b) En Hollandsk Veirmølle med Grovmeels=Sigte- og Grubbe=Qværn, 4 Lofter høit med dertilhørende staaende og løbende Redskaber, alt i complet Stand. c) Et Huus, Muur- og Bindingsværk paa 7 Fag. d) En derved liggende Stub-Veirmølle med Redskaber, og Jnventarium, i complet Stand. e) 41 Tdr. 1 og en halv Skp. Land paa Corsøer Kiøbstæds Mark, særdeles gode Jorder, enten samlede eller i mindre Lodder. Naar de faste Eiendomme ere solgte, sælges paa samme Dag og Sted et næsten nyt complet Kobberbrændeviinstøi paa 1 Td. Størrelse, og Afgrøden af 44 Tdr. 1 Skp. Udsæd, bestaaende af Rug, Hvede, Byg, Ærter, Vikker og Havre, som staae i frodigste Væxt, Denne Bekiendtgiørelse tiener alle Vedkommende, især Panthaverne til fornøden Efterretning. De Lysthavende indbydes til foranbestemte Tid og Sted. Corsøer den 24de Juni 1824. Castenschiold.
Den Vest-Sjællandske Avis, 1824-07-02
Mandagen den 26de Juli førstkommende, Kl. 10 en halv Formiddag, afholdes paa Callundborg Byes Raadstue offentlig Licitation, over Leverancen af følgende til Callundborg Skibsbroe fornødne Qvantum Egetømmer, at leveres ved Callundborg Skibsbroe inden Marts Maaneds Udgang 1825. 120 Stkr. Pæle af Eeg, deraf de 40 Stkr. af 9 Alens Længde Samtlige a 10 40 dito 10 dito Tommer i 40 dito 11 dito 28 Stkr. Bielker til Tverhammere a 12 en halv Alen lange og 10 Tommer i – 240 Alen Eege Bielker til Langhammere fra 9 Alen og derover op ad, samt 10 Tommer i – 18 Stkr. Eege-Tømmer til Skraaestræber paa 11 a 12 Alens Længde og 6 a 8 Tommers Tykkelse i 4 Stkr. retvinklede Knæer, og 9 Stkr. Fortøinings=Pæler a 14 Alen og 8 a 10 Tommer i – Callundborg den 1ste Juli 1824. Cederfeld.
Den Vest-Sjællandske Avis, 1824-07-02
Fredagen d. 9de Juli om Formiddagen Kl. 10, bliver ved offentlig Auction paa Prøveegaarden ved Ringsted, bortsolgt nogle uvisse Fordringer, endeel Kornvare af forskjellige Slags og Muursteen m.v., alt tilhørende Stervboet efter afdøde Madam Klestrup.
Den Vest-Sjællandske Avis, 1824-07-02
At forrige Skovrider paa Sorøe Academies Gods, Peter Otto Volckmar af Gyrstinge i Sorøe Birk, paa Grund af D. L. 3 – 17 – 1 er erklæret umyndig under Forpagter Engbergs Værgemaal, bekiendtgiøres herved til Efterretning for alle Vedkommende. Sorøe den 13de Juni 1824. H. H. Gyldenfeldt. Man ønsker en stor Sveitser Kiedel, enten ombyttet imod en god men mindre, efter nærmere Aftale, eller ogsaa til Leie eller til Kiøbs. Vedkommende som kunde overlade en stor Kobber Sveitser Kiedel bedes at opgive Størrelsen og Vilkaarene skriftligen til Bogtrykker Magnus. 450 Rbd. Sedler under Corsøer Kiøbstæds Overformynderie kunne mod lovbefalet Sikkerhed strax erholdes til Laans.
Den Vest-Sjællandske Avis, 1824-07-02
En med gode Anbefalinger forsynet Studiosus Theologiæ ønsker sig snarest mueligt anbragt som Huuslærer. Nærmere Underretning kan behageligen erholdes hos Hr.Doctor Herts i Callundborg.
Den Vest-Sjællandske Avis, 1824-07-02
En Fisker, som forstaaer at fiske i færske Søer og Damme, ønsker sig Condition strax. Han kan fremvise gode Vidnesbyrd om hans Duelighed. Nærmere Anviisning giver Bogtrykker Magnus i Slagelse.
Den Vest-Sjællandske Avis, 1824-07-02
Fra Undertegnede er bortkommet en sortbroget Skyde hund (Solimann, for hvis Tilveiebringelse loves en passende Douceur.
Den Vest-Sjællandske Avis, 1824-07-02
En Dreng paa 16 Aar, af skikkelige Forældre, ønskes anbragt i Møllerlære, helst paa en hollandsk Mølle, til St. Michaelis eller ogsaa før, paa sædvanlige Vilkaar, det nærmere erfares hos Hr. Bogtrykker Magnus i Slagelse.
Den Vest-Sjællandske Avis, 1824-07-02
Ved Fiurendahls Teglværk paa Grevskabet Holsteinborg, kan erholdes om tre Uger, Tagsteen, Muursteen og Steenkalk for følgende Priser: Tagsteen til 16 Rbdlr. pr. 1000, Muursteen til 8 Rbdlr. pr. 1000 og Steenkalk til 3 Rbdlr. 2 Mk. Tønden. De som maatte ønske nogen betydelig Qvantitet, vilde behagelig desangaaende i Forveien henvende dem til Undertegnede, som da skal underrette Vedkommende om hvad Dage der udleveres fra Teglværket. Fiurendahl den 19de Juni 1824. Bischoff.
Den Vest-Sjællandske Avis, 1824-07-02
Hos Undertegnede kjøbes Ege= og Viebark. Friis, Skoemagermester, boende paa Bredegaden i Slagelse.
Den Vest-Sjællandske Avis, 1824-07-02
Tillæg til den Vest-Siællandske Avis No. 53.
Den Vest-Sjællandske Avis, 1824-07-02
Jndenlandske Efterretninger. Skagen den 20de Junii. Ogsaa her vare vi saa lykkelige igaar Eftermiddag at modtage vor allernaadigste Konge, der hilsedes af Folket overalt med inderlig Jubel. Majestætens Utrættelighed viiste sig ogsaa her. Da Han med høie Følge havde nærmet sig den gamle Kirke, hvor Flyvesandets Ødelæggelse har fundet Sted, steeg Han af Vognen og tog til Fods i betydelig Strækning Sandet og Plantninger i allernaadigst Øiesyn. Den Raskhed og Hurtighed, hvormed Hs. Majestæt foretog sig denne vanskelige og besværlige Tour, henrev til Beundring. Derefter behagede det Hs. Majestæt at begive sig til Fyrtaarnet, hvilket Han med lige Raskhed besteeg og tog i allernaadigst Øiesyn, hvorefter Han tog ud til Grenen, den yderste Pynt af Landet, hvor Nordsøer og Kattegattet støde sammen, og tog ogsaa dette mærkelige Sted i Betragtning. Alt dette medtog Tiden til Kl. 9 om Aftenen. Majestæten lod give Befaling til Embedsmændene, næste Morgen at mød med deres Embeds-Protokoller, som Han imorges Kl. 7 lod sig forevise, og, efterat have gjort Forrespørgsler og modtaget Forklaring af Vedkommende lod Han disse tilbagelevere. Det var derefter, ifølge Hs. Majestæts Befaling, foranstaltet, at Byens Sprøfter og øvrige Brandredskaber bleve foreviiste og Sprøiterne prøvede. Derpaa begav Hs. Majestæt sig til Byens Raadstue, lod sig Lokalet forevise og tog derved i Særdeleshed Arresterne i allernaadigst Øiesyn. Endelig begav Hs. Majestæt sig til Vesterbye Skole, hvor, efter foregaaende befaling, Skolebørnene vare tilstæde og hvor, i Biskoppens, den constituerede Amtsprovst og Sognepræstens Tilstædeværelse, Examination fandt Sted, hvilken fald ud til allernaadigst Tilfredshed. Fra Skolen til traadte Hs. Majestæt med Suite Reisen herfra. Ligesom Folket ved Hs. Majestæts Komme udtrykte dets glade og hierteligste Følelser, saaledes gav et med Hensyn til Stedet, talrigt, ridende Corps af dets første Mænd, Eskorte fra Jurisdictionens Grændse. og til Hs. Majestæt aftraadte i sit Qvarteer hos Stedets Byefoged. Byens meest dannede Piger, modtoge Majestæten ved Jndkiørselen og strøede Blomster for Ham. Hver Mand yttrede tillige sine glade Følelser ved at heise det Danske Flag. Den samme Eskorte af Ridende, som havde modtaget Hs. Majestæt, ledsagede Ham ved Afreisen over Nordstrand, til Jurisdictionens Grændse. Hver Mands Bryst er opfyldt af Fryd over Kongens Nærværelse og over den allerhøieste Naade, hvormed Han optog enhver Oplysning og Forklaring, Stedet vedkommende.
Den Vest-Sjællandske Avis, 1824-07-02
Ribe, den 22de Junii. Riber Stiftsavis for i Dag meddeler Følgende: med Kiærlighedens Længsel skuer vor Bye den festlige Dag imøde, da den skal modtage Landsfaderen indenfor sine Porte; er Glæde, som den i meere end et halvt Aarhundrede har maattet savne. Blandt de ældre Konger, som have giæstet vore Forfædre, holdt Niels, Svend Estridsens Søn, (henved 1130) her sin Søn Hertug Magnus's Bryllup med den Polske Prinsesse Regitza. Jkke at tale om Erik Emun, som drog fra Ribe til det ulykkelige Retterting i det Slesvigske, Jfølge Kæmpeviserne skal Valdemar II, have holdt Hof paa Riberhuus, da han i Aaret 1205 førte den af Almuen næsten forgudede Dagmar ind i Riget som Dronning. Det var dengang i Byens meest blomstrende Periode, da dens Handel og Søfart var paa sin høieste Spidse. Paa den Tid heed det i Folkesangene og Riddere og store Herrer: De rede dennem til Riber-Bye og lode sig Klæder skiære. – Ogsaa denne Valdemars trende Sønner, som regierede efter ham, besøgte Ribe til forskiellige Tider; ligesva Erik Glipping (1265) og Erik Menved (1288. Valdemar Atterdag og Erik af Pommern vare her meere end een Gang. Christopher af Bayern blev kronet i Ribe med stor Høitidelighed 1443. Af det Oldenborgske Kongehuus modtog Christian J sammesteds de Slesvigske og Holstenske Hertugers Hylding 1460. Kong Hans blev indesluttet hos os af Vandflod i nogle Dage da han 1513 bivaanede en Bispevielse. Frederik 1, Christian 111, Frederik III, beærede Byen med deres Nærværelse i Aarene 1524, 1537 og 1561. Frederik V er hidtil den sidste af vore Konger, som Nebs Aaen har omslynget med sin trearmede Strøm. 1755 den 21de Juni, besaae han Domkirken, hvor, efter Sagnet, Biskoppen tilsidst fremtraad for Alteret, og, skiøndt der ingen Gudstieneste den Dag holdtes, paa en rørende Maade overraskede Monarken ved at medgive ham fra dette indviede Sted Ønsket om Herrens Velsignelse.
Den Vest-Sjællandske Avis, 1824-07-02
Viborg den 23de Junii. Den glade Forventning hvori Viborgerne vare, som trofaste Jyllændere mod Kongen og Hans Huus, opfyldtes i Tirsdags Aftes omtrent Kl. 9, da Hs. Majestæt vor allernaadigste Konge efter 22 Aars Forløb lod os see den elskede Monark, der med den Danske Mands Fasthed og Kongelig Fadersind mod sit Folk, i mange Tidens Tilskikkelser forte Danrigets Scepter. Paa Stiftets nordre Grændse modtog Hs. Heivelbaarenhed Stiftamtmand Ridder Schønheyder Kongen midtstrøms paa Liimfjorden imellem Mors og Salling. Hs. Majestæt steeg i Land, Kl. 3 Eftermiddag, den 22de Juni, Paa Skiftestedet mellem Sundet og Skive blev af endeel unge Bønderpiger afsiunget en for Hs. Majestæt forfattet Sang, hvorved Kongen behagede at stige af Vognen blandt det forsamlede Folk. En Fierdingvei fra Kiøbstaden Skive modtoges Hs. Majestat af et ridende Corps, bestaaende af endeel Embedsmænd og Borgere, der under Fryderaab ledsagede Monarken til Byen, hvor Hs. Majestæt steeg af hos Enkefrue Cancellieraadinde Selmer; 16 smaae Pigebørn strøede der Blomster for Kongen. Hans Majestæt begav sig til Raadhuset og eftersaae Embedsprotekollerne, besøgte Borgerskolen og hørte Børnene examinere i den der indførte indbyrdes Underviisning. – Ved Ankomsten til Viborg modtoges Hs. Majestæt ved St. Mogensport af Borgmesteren Hr. Cancellieraad Gundelach og Stadens eligerede Borgere. Saavel der som op af Mogensgade og Mathis- og lille Mikkelsgade vare opreiste flere Ærespotte omvundne med Grønt. – Paa Torvet, paraderede Borgermilitaire. Hs. Majestæt behagede at stige af hos S. T. Hr. Stiftamtmand Ridder Schønheyder, hvor Han overnattede. (Fortsættes).
Den Vest-Sjællandske Avis, 1824-07-02
Odense, den 22de Junii. J Søndags ved Middagstid indtraf det Fynske Dragon-Regiment tilbage hertil fra Maneuvren ved Aarhuus. Glæden over at see vor gamle Garnison havde lokket en stor Deel Jndvaanere det imode paa Veien, og ved Bulbroe, hilsede en Deel af disse tilhest Regimentet velkommen, hvilket besvaredes med et Hurra for Odense Borgere. Paa Vesterbroe var reist en Æresport af Grønt, hvorigiennem Jndmarschen skeete. Efter Jndbydelse af et Borgerselskab deeltog Regiments Chefen med samtlige Officerer siden i et paa Postgaarden foranstaltet Middagsmaaltid, der krydredes med fælleds Munterhed, og hvor de hierteligste Skaaler udbragtes for Hs. Majestæt Kongen, Hs. Excell, Generalen, Dhrr. Officerer og hele Regimentet, Odense Bye, deres Borgervæbning &c. Til sammeTid modtog Mandskabet en liden Forfriskning i Provstegaarden, og Alle kappedes om at udtrykke den indbyrdes Harmonie, som saameget forhøier Borgersamfundets Værd. Borgerkorpset, som i de afvigte Uger har besat Bagten, er atter i Dag afløst af de Militaire. – Den velsignede Regn, som Vi i disse Dage have faaet, har atter oplivet Udsigterne til et frugtbart Aar.
Den Vest-Sjællandske Avis, 1824-07-02
Aarhuus, den 22de Junii. Jdag reiste det Kongelige Skuespillerselskab herfra til Viborg hvor det, paa Jndbydelse, vil give sex Forestillinger, og derfra begive sig til Aalborg. J Slutningen af næste Maaned vil det atter indtræffe her til Olufsmarkedet. Rendsborg, den 18de Junii. Veiret har været meget gunstigt for de militaire Øvelser, der aarlig finde Sted og vedvare nogle Uger i Nærheden af Rendsborg, i Overværelse af Hs. Høifyrstelige Durchlauchtighed den commanderende General og Fæstnings Gouverneur Prins og Landgreve Frederik af Hessen, tilligemed Hs. Durchlauchtighed Generalmajor Hertugen af Holsten Bek. Den Pistol Duel, der for kort Tid siden fandt Sted imellem to i Schleswig og Jtzeboe garnisonerende Officerer, i hvilken en af Duellanterne blev skudt, undersøges nu af en her nedsat Militair-Commission. Deeltagerne i Duellen, der strax vare reiste ud af Landet, ere ifølge ansøgt og allerhøist bevilget sikkert Leide vendt tilbage fra Udlandet, og have selv fremstillet sig her for at faae deres Dom af Hs. Kgl. Majestæts Naade.
Den Vest-Sjællandske Avis, 1824-07-02
Hs. Majestæt har ved Resolution af 22de Mai allernaadigst bestemt, at den allerhøieste Resolution af 10de Januar 1809 skal være og blive gieldende for alle Konstnere, saaledes: at ikke blot de, som betiene eller have betient Embeder i de 3 første Rangklasser, men ogsaa de, som ere eller maatte forundes Rang i de 3 første Rangklasser, skulle være berettigede til at faae deres Døttre indskrevne i delige Jomfrue Kloster.
Den Vest-Sjællandske Avis, 1824-07-02
Fredagen den 12te Juni havde man paa Kiøbenhavns Toldbod et ligesaa rædsomt som sieldent Syn. Briggen Lilly, bestemt fra Liebau til Rochester med Hørfrøe, havde faaet en betydelig Læk, og vilde løbe ind, for at sætte sig fast, men da det kom udenfor Langelinie mellem Kalkbrænderiet og Citadellet, tog et Vindstød fat i det, hvorved Vandet styrtede saa stærkt ind, at det sank, Folkene bleve imidlertid reddede, og man haaber, at faae Skibet ind i Havnen for at repareres.
Den Vest-Sjællandske Avis, 1824-07-05
den Vest-Siællandske Avis, eller: Ugeblad. Slagelse. den for landske Historie. uden- og indenfor. tigste Nyeheder. Dagens vig Redigeret af Pastor og Ridder Bastholm. Trykt og forlagt af Peter Magnus. 10de Aarg.) Mandagen d. Juli 1824. No. 54.) Mandagen d. Juli 1824. Med Kongelig allernaadigst Tilladelse, at forsendes med Brevposten i Danmark og Hertugdømmene.
Den Vest-Sjællandske Avis, 1824-07-05
Nyeste Post-Efterretninger. Hs. Keiserlige Høihed Storhertugen af Toscana Ferdinand den 3die er ved Døden afgaaet den 18de Juni efter en Sogdom, som kun varede i 6 Dage. Han blev født den 6te Mai 1769, proclameret til Storhertug den 7de Marts 1791, blev siden efter Churfyrste af Salzburg og Storhertug af Würtzburg; men paa nye Regent over Toscana efter Freden i Paris den 30te Mai 1814. Hans Søn Leopold Johan født den 3die October 1797, succederer ham i Regieringen.
Den Vest-Sjællandske Avis, 1824-07-05
Den 25de Juni Kl. 2 om Eftermiddagen forlod Hs. Majestæt Kongen af England under sædvanlig Ledsagelse af Kronens høie Embedsmænd Carltonhouse og ankom Kl. 2 1/2 til Overhuset under en uafbrudt Jubel af den tæt sammenhobede Folkemængde.
Den Vest-Sjællandske Avis, 1824-07-05
- General Bravo, som er bleven Medlem af det udøvende Raad i Michelenas Sted, er tillige bleven udnævnt til Høistcommanderende over den bevæbnede Magt. Det var denne General Bravo, som ledsagede Jturbide til Vera Crux, og skulde være Vidner til, at han der indskibede sig, og som truede ham med at lade ham skyde, naar han ikke afseilede inden to Timers Forløb. Mexico bliver ikke roelig førend denne intrigante Mand har udspillet sin Rolle. – Det Engelske Ministerium har ladet underrette den Spanske Minister for de udenlandske Anliggender, Greven af Ofalla, om at det ikke staaer i nogen Forbindelse med bemeldte Jturbides Planer. - Generalerne Santanna og Alchaverria ere blevne forviiste Landet, den ene som en Fiende af enhver ordentlig Regiering og den anden som en Røver-Chef. Forresten seer det fuldkomment roeligt ud i Landet og Regieringens Forholdsregler indgyde den største Tillid, og i hvor forskjellige end Meningerne kunne være, saa er man dog enig i ikke at lade Uafhængigheden paa nogen Maade angribe. Til Vera Crux, Tamptko og Alvarado, som ere de eneste Havne hvor en Landgang kan forsøges, ere stærke Detaschementer af paalidelige Tropper blevne afsendte. Hr. Michelen, som er afsendt til London i et meget vigtigt Anliggende, har tillige med sin Sekretair Hr. Rocafuerte indfundet sig paa Børsen og der erklæret, at den største Deel af de Efterretninger, som vare udbredte om indvortes Uroligheder i Landet var overdreven, dog er saameget vist, at den Engelske Agent Hr. Lionel Harvei havde i Midten af Februar forlangt Pas for at afreise, fordi Regieringen syntes ikke at kunne beskytte ham ved den Mangel paa Politie Opsyn, som der fandt Sted, men siden den Tid havde Regieringen taget saa eftertrykkelige Forholdsregler, at han nu var bleven fuldkommen tilfreds med sin Forfatning. – Den Mexikanske Congres har erklæret for gyldige alle de Laan, som er blevne afsluttede siden den 17de September 1810. Den Mexikanske Statsgield beløber sig nu til 40,725,000 Dollars. - Sørgelige ere de Efterretninget, som man har faaet om den Amerikanske Gesandt, Hr. Cravfords Mord. Han var afreist tilligemed den omtalte Capitain Murrax for at indskibe sig. Paa en Slette paa Veien til Perrotto blev han angrebet af 25 Røvere, som vare til Hest, hvorved han fik et Skud i Hiertet. Røverbanden skal for det meste have bestaaet af Officere og Anføreren være en Oberst ved den Mexikanske Armee. – Der klages bittert fra Havanna over de Columbiske Capere, da man i den sidste Tid kan regne, at hvert tredie Skib, som er afseilet fra Havanna er blevet taget af dem. Misfornøielsen er stor paa Cuba og varer dette saaledes ved, saa er det at befrygte, at Øen vil erklære sig uafhængig.
Den Vest-Sjællandske Avis, 1824-07-05
Man læser nu det udførlige og interessante Budskab, hvormed den Columbiske Vicepræsident General Santander aabnede Congressens Session i Bogota den 6te April. Han erindrede først om, at Congressen nu aabnede sine Møder under langt gunstigere Omstændigheder end forrige Gang, fordi der ikke nu forefindes nogen Fiende mere i hele det Columbiske Distrikt, men hersker overalt Rolighed og Fred. Den Spanske Regiering vil endnu bestandig ikke erkiende Republikens Uafhængighed og de officielle Dokumenter, som ere udstædte af Kong Ferdinand bevise, at han vil underkaste Landet det forrige afskyelige Slaverie; men dette vil ikke lykkes og Congressen vil sikkert give den udøvende Magt alle Midler i Hænderne for at opretholde Republikens udvortes og indvortes Rolighed. Præsidenten, Libertatoren opholder sig i Peru i Spidsen for en Deel af den Columbiske Armee. Den Understøttelse, som Columbien forunder Peru, er vel større end den behøver at være efter Traktaterne; men Republikens eget Forsvar udkræver, at den fægter for Perus Friehed. Den Peruanske Congres ligesom den Chillesiske har ratificeret Venskabs- og Alliance Traktaten med Republiken. De med Regieringerne i i Buenos Ayres og Mexico afsluttede Traktater, skulle blive forelagte Congressen til Prøvelse og Antagelse. Ved disse Traktater bliver den Amerikanske Confoederation fuldstændig, som Columbien har søgt at tilveiebringe for at befæste den nye Verdens Uafhængighed. Da denne vigtige Plan har allerede begyndt at frembringe i Europa de Virkninger, som man kunde forudsee, saa vil den executive Magt ikke hvile førend der er samlet en Kongres af Deputerede fra alle nye Amerikanske Regieringer. –
Den Vest-Sjællandske Avis, 1824-07-05
Ved Jturbides Forviisning er de Monarkiske Principer udryddede i Mexico og Grunden er lagt til en demokratisk repræsentativ Regiering. Det samme er Tilfældet med Staden Guatimala. Den nye Mexikanske Regiering tager meget eftertrykkelige Forholdsregler. Endeel Mexikanere havde under Keiserherredømmet taget deres Tilflugt til Columbien; men da Republiken hverken vil befordre Uordner i andre Stater eller forstørre sin egen Magt, saa har den ladet sig nøie med at indlægge en For bon for dem hos den Mexikanske Regiering.